Inga konan mín er myndlistarkona . Ég hef aldrei haft skilning á myndlist . Við vorum í París . Hún hefur mikið dálæti á Monet , svo ég fylgdi henni á listasafn þar sem sjá mátti verk eftir hann . Við gengum inn í sal . Ég varð strax fyrir vonbrigðum , hélt ég væri að fara að sjá margar myndir . Þarna voru bara fjórar myndir , hver um sig svo stór að heilan vegg þurfti . Inga mín sagði mér að þetta væru vatnaliljumyndirnar hans , síðan byrjuðu tár að streyma niður kinnar hennar og ég náði engu sambandi við hana . Ég rölti meðfram veggjunum og reyndi að sjá snilldina . Ég sá bara klessur og grófar pensilstrokur . Í miðjum salnum var bekkur . Ég fékk mér sæti , vissi að þarna myndi ég þurfa að bíða í talsverðan tíma , Inga mín var á annarri veröld en ég . Ég tók af mér gleraugun , hallaði mér fram og niður til að teygja á bakinu og reisti mig svo upp . Við mér blasti allt önnur mynd á veggnum framan við mig . Það var eins og ný veröld hefði opnast . Það sem áður hafði verið hvít klessa ofan við aðra fjólubláa var nú sindrandi ljósgeisli á gáru . Ég sat sem lamaður , fegurðin var ólýsanleg . Þvílíkur galdur . Ég fylltist auðmýkt gagnvart snilli listamannsins , hvernig honum tókst að skapa þvílíka fegurð með samt með svo grófum hætti . Hvernig hann gerði þá kröfu á mann að sjá heildarmyndina , stara ekki á grófa klessu eins og ég hafði gert . Hvernig hann hafði sýn sem í fegurð sinni var stærri og merkilegri en að ég hafði nokkru sinni haft . Þetta fékk mig til að líta í eigin barm , til að hugsa út fyrir þann ramma sem að ég er vanur . Ég lendi oft á rökræðum við fólk , hef alltaf rétt fyrir mér og finnst ég verði að leiðrétta þá sem sjá ekki hlutina eins og ég . Nú bar ég þetta saman við það sem ég horfði á . Var hugsanlegt að mín skoðun væri aðeins lítil pensilstroka í stóru myndinni ? Gat verið að ef að tæki niður gleraugun þá væru hinar skoðanirnar jafn mikilvægar pensilstrokur ? Hvað ef að ég og viðmælendur mínir stigum öll eitt skref aftur á bak , settumst á bekkinn og horfðum saman , reyndum þannig að sjá heildarmyndina ? Hvað myndi gerast þá ? Inga mín var búin , hún var tilbúin til að kveðja Monet vin sinn . Ég stóð upp setti gleraugun aftur á mig . Ég leit á vegginn , galdurinn var farinn , ég sá bara klessur . Ég hvet starfsfólk sveitarfélaga til að taka þátt í fyrirhuguðum fundum og atkvæðagreiðslu . Áleitin spurning er hvort læsisstefna stjórnvalda , ríkis og sveitarfélaga og metnaðarfullar áætlanir séu byggðar á réttum forsendum og áherslum . Hvað er verið að gera rangt ? Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .